Disgrifiad Swydd - Staff Cymorth
	Teulu swyddi:
	Polisi ac Ymchwil

	Band cyflog:
	Uwch-gynghorydd

	Ystod cyflog:
(pro rata)
	£42,904 - £55,159
Disgwylir i bob aelod newydd o staff ddechrau ar bwynt isaf graddfa’r band cyflog priodol. Bydd staff unigol, yn amodol ar berfformiad boddhaol, yn symud i fyny’r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band.



	Teitl y swydd:
	Pennaeth Swyddfa

	Cyfeirnod:
	MBS-208-26

	Swyddfa:
	Anthony Slaughter AS / Paul Rock AS

	Oriau gwaith:
	33.3 awr yr wythnos
Efallai y bydd yn ofynnol i ddeiliad y swydd weithio y tu allan i’r oriau gwaith arferol.

	Math o benodiad:
	Parhaol
Fel Aelod o'r Senedd, rwyf yn dal swydd fel cynrychiolydd etholedig. Pan fydd fy nghyfnod fel Aelod o'r Senedd yn dod i ben, bydd y swydd hon yn dod i ben.

	Lleoliad: 


	Bae Caerdydd
Efallai y bydd gofyniad i ddeiliad y rôl deithio ar gyfer y gwaith o bryd i'w gilydd.



	Gwybodaeth ychwanegol:

	Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn (hil, rhyw, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran).

	Sylwer y gwneir y penodiad yn amodol ar eirdaon a gwiriad diogelwch.




Ynglŷn â'r rôl
	Ymchwil a pholisi

	Mae deiliaid swyddi Polisi ac Ymchwil yn gyfrifol am wneud gwaith ymchwil neu ddadansoddi ar fater penodol, neu amrywiaeth o faterion, er mwyn rhoi gwybodaeth berthnasol i’r Aelodau neu’r Grwpiau. Ar brydiau, bydd angen darparu argymhellion neu opsiynau pragmatig sy'n canolbwyntio ar weithredu ar gyfer ymdrin â’r mater dan sylw. Bydd gweithgareddau'n cael eu cynnal ar lefel sy'n briodol i'r radd.
Mae’r prif nodweddion fel a ganlyn:
· Nodi canlyniadau ac effeithiau posibl drwy graffu ar waith Llywodraeth Cymru a chyrff eraill.
· Dadansoddi problemau, cynhyrchu opsiynau a gwerthuso.
· Cyfrannu at y gwaith o ddatblygu a llunio polisi.
· Gweithio mewn partneriaeth (yn fewnol ac yn allanol) i wneud gwaith ymchwil; dylanwadu ar ddogfennau polisi, strategaethau ac arferion gwaith; ac amlinellu goblygiadau dylanwadau allanol a thueddiadau fel datblygiadau mewn deddfwrfeydd eraill.

	Diben y swydd

	Bydd Uwch-gynghorydd Polisi ac Ymchwil sy’n gweithio i Aelod o'r Senedd yn arbenigwr ym maes polisi ac ymchwil, a bydd yn chwarae rhan strategol wrth lunio safbwyntiau polisi, wrth arwain gwaith deddfwriaethol, ac wrth ddarparu cyngor gwleidyddol lefel uchel. Bydd yn arwain ym maes ymchwil, yn goruchwylio’r gwaith o ddatblygu polisïau, ac yn gweithredu fel cynghorydd allweddol i’r Aelod ar faterion cymhleth.




Manyleb y person
	Sgiliau ac ymddygiadau

	· Profiad o arwain a chymell pobl i sicrhau bod polisïau, rhaglenni a strategaethau’n cael eu gweithredu’n effeithiol.
· Y gallu i ymchwilio i broblemau a materion cymhleth, eu dadansoddi ac argymell dulliau o’u datrys. 
· Rheoli llwyth gwaith trwm gyda blaenoriaethau sy’n gwrthdaro. Ymdrin â materion gwleidyddol sensitif a chraffu gan y cyfryngau.
· Sgiliau gwneud penderfyniadau da, a hynny mewn amgylchedd gwleidyddol cyflym.
· Sgiliau cyfathrebu llafar ac ysgrifenedig aeddfed iawn.
· Meddwl strategol ac ymwybyddiaeth wleidyddol, gyda dealltwriaeth o bolisïau’r blaid a phryderon etholaethau.
· Gallu ymgysylltu â rhanddeiliaid a dylanwadu arnynt, o swyddogion y llywodraeth i grwpiau eiriolaeth.
· Barn a meddwl clir o ran dyrannu adnoddau ac ymateb i alwadau sy'n cystadlu â'i gilydd, a'r gallu i wneud penderfyniadau doeth mewn amgylchedd gwleidyddol sensitif sy'n newid yn gyflym.
· Sgiliau dadansoddi ac ymchwil ar lefel uchel i ddeall a beirniadu polisi cymhleth a deunydd deddfwriaethol.
· Sgiliau drafftio a chyflwyno rhagorol i gyflwyno materion cymhleth ac opsiynau polisi yn glir, yn gryno ac yn gywir, ar lafar ac yn ysgrifenedig. 
· Dealltwriaeth o’r angen i frwydro yn erbyn gwahaniaethu ac i hyrwyddo cyfle cyfartal ac Egwyddorion Nolan ar gyfer Bywyd Cyhoeddus, ac ymrwymiad i’r materion hyn.
· Gallu gweithio ar y cyd mewn tîm bach.  

	Gwybodaeth a phrofiad

	· Profiad o weithio'n effeithiol mewn amgylchedd gwleidyddol seneddol (AS, ASau'r DU, ASA neu gyfwerth), gan gynnwys datrys materion cymhleth mewn ffordd ddoeth a diplomyddol. 
· Dealltwriaeth o waith y Senedd ac Aelodau o'r Senedd.
· Dealltwriaeth lawn o'r gyfraith a’r fframweithiau rheoleiddio y mae’r Aelodau a’r Grwpiau yn gweithredu o’u mewn. Mae hyn yn cynnwys fframweithiau’r Senedd (safonau ymddygiad, gwariant ac ati) yn ogystal â fframweithiau ehangach a chyffredinol. Gallu rhoi cyngor gwybodus i’r Aelodau a chydweithwyr.
· Arbenigedd sylweddol a gafwyd drwy gymhwyster proffesiynol neu academaidd neu brofiad cyfatebol, y gellir ei gymhwyso ym mhob sefyllfa sy'n berthnasol i waith polisi a seneddol.
· Gwybodaeth arbenigol am bolisi'r Llywodraeth, deddfwriaeth a gweithdrefnau'r Senedd.
· Cyfrifoldeb am reoli tîm aml-ddisgybledig o staff sydd â hanes profedig o sicrhau canlyniadau. 
· Gwybodaeth arbenigol mewn maes perthnasol, a phrofiad o ddatblygu polisïau a strategaethau o fewn y maes hwn. 
· Gwybodaeth am y gyfraith ac arfer da sy'n gysylltiedig â diogelu data a diogelwch gwybodaeth.
· Profiad a dealltwriaeth ymarferol o’r gyfraith ac arfer da sy’n gysylltiedig ag iechyd, diogelwch a llesiant, gan gynnwys asesiadau risg, mesurau rheoli, a gwybod pryd i geisio cyngor cymwys.
· Profiad o roi mesurau diogelu cymesur ar waith mewn perthynas â phlant ac oedolion sy’n agored i niwed. 

	Meini prawf dymunol

	· Dealltwriaeth o faterion cyfoes a phynciau sy’n berthnasol i Gymru a'r ardal leol, a diddordeb yn system wleidyddol Cymru.
· Yn arddel amcanion a gwerthoedd Plaid yr Aelod. 

	Cymwysterau

	· Gradd neu gymhwyster cyfatebol mewn pwnc perthnasol, neu brofiad addas arall. 

	Sgiliau iaith

	· Dymunol / heb fod yn hanfodol: Cymraeg cwrteisi – y gallu i ynganu enwau Cymraeg, ateb y ffôn, cyfarch pobl neu gyflwyno pobl i’w gilydd yn ddwyieithog; deall ymadroddion Cymraeg cyfarwydd, bob dydd; deall testunau byr lle mae pobl yn rhoi gwybodaeth sylfaenol.
· Dymunol / heb fod yn hanfodol: Awydd i ddatblygu sgiliau Cymraeg ymhellach. 





Prif ddyletswyddau
	Rheoli Swyddfa a Staff

	· Goruchwylio staff, sicrhau gweithrediadau swyddfa llyfn a dirprwyo cyfrifoldebau’n effeithiol. Rheoli cydweithwyr yn uniongyrchol, gan fod yn rheolwr llinell ar ran yr Aelod. Gall hyn gynnwys recriwtio, gwerthuso a nodi anghenion hyfforddi neu ddatblygu.
· Sicrhau llywodraethiant da, cydymffurfio â rheolau seneddol, codau ymddygiad, a chanllawiau moesegol.
· Gweithredu fel y prif bwynt cyswllt rhwng yr Aelod a Chomisiwn y Senedd.
· Cynrychioli'r Aelod mewn cyfarfodydd allweddol gyda swyddogion y llywodraeth, busnesau a grwpiau eiriolaeth.
· Goruchwylio gwaith staff lefel is, er mwyn sicrhau gwaith cyson sydd o ansawdd da.
· Llunio agenda polisi hirdymor a blaenoriaethau strategol yr Aelod.
· Sicrhau bod yr holl allbynnau polisi yn cyd-fynd â nodau gwleidyddol y blaid ac anghenion yr etholaeth.
· Gwneud penderfyniadau pan nad oes fawr ddim cyngor, canllawiau na chynseiliau ar gael, neu pan nad oes cyngor, canllawiau na chynseiliau o gwbl ar gael, yn unol â dymuniadau Aelodau.
· Bod yn atebol am gyflawni gwaith o ansawdd ar amser ac o fewn cyllideb, yn uniongyrchol a thrwy eraill, drwy wella perfformiad y tîm.

	Ymchwil lefel uchel a datblygu polisi

	· Goruchwylio'r defnydd o adnoddau'r Senedd ac adnoddau staff i gynnal ymchwil fanwl i ddeddfwriaeth, polisïau'r llywodraeth a thueddiadau gwleidyddol.
· Dadansoddi materion etholaethol, cynigion y llywodraeth ac adroddiadau pwyllgorau, cynghori ar strategaeth wleidyddol.
· Nodi heriau a chyfleoedd polisi sy'n dod i'r amlwg, i lunio ymatebion yr Aelodau.

	Strategaeth ddeddfwriaethol a seneddol

	· Drafftio cwestiynau, gwelliannau, areithiau a chynigion yn y Senedd.
· Cefnogi'r Aelod mewn dadleuon, pwyllgorau a chyfarfodydd gyda Gweinidogion.
· Monitro deddfwriaeth, papurau ac ymgynghoriadau polisi, gan sicrhau bod yr Aelod wedi’i baratoi'n dda.
· Darparu briffiau ar gyfer grwpiau trawsbleidiol, pwyllgorau polisi ac ymchwiliadau swyddogol.

	Ymgysylltu â rhanddeiliaid a dylanwadu arnynt

	· Datblygu perthynas â melinau trafod, adrannau'r Llywodraeth, elusennau a grwpiau eiriolaeth. Gweithio gyda gwahanol ddeddfwrfeydd yn y DU.
· Cynrychioli'r Aelod mewn cyfarfodydd lefel uchel, fforymau polisi ac, lle bo'n berthnasol, digwyddiadau yn yr etholaeth.
· Cychwyn a chydlynu ymgyrchoedd, ymyriadau’r Senedd ac ymdrechion o ran materion cyhoeddus ar faterion allweddol.
· Goruchwylio gohebiaeth sy'n ymwneud â pholisi gan etholwyr, newyddiadurwyr a lobïwyr.

	Cyfryngau a chyfathrebu

	· Cefnogi strategaeth cyfryngau cymdeithasol drwy gynghori ar negeseuon polisi a phwyntiau trafod allweddol.
· Paratoi’r Aelod ar gyfer cyfweliadau gyda’r cyfryngau, ymddangosiadau cyhoeddus a dadleuon.

	Rhwymedigaethau yn y gweithle

	Diogelu data / diogelwch gwybodaeth:
· Rheoli’r prosesau a’r trefniadau sy’n galluogi’r Aelod i gydymffurfio â rhwymedigaethau sy’n ymwneud â diogelu data a diogelwch gwybodaeth, yn unol â deddfwriaeth a chodau ymarfer perthnasol.
Iechyd, diogelwch a llesiant:
· Rheoli’r prosesau a’r trefniadau sy’n galluogi’r Aelod i gydymffurfio â rhwymedigaethau sy’n ymwneud ag iechyd, diogelwch a llesiant, yn unol â deddfwriaeth a chodau ymarfer perthnasol.
Diogelu:
· Rheoli’r prosesau a’r trefniadau sy’n galluogi’r Aelod i gydymffurfio â rhwymedigaethau sy'n ymwneud â diogelu plant ac oedolion sy’n agored i niwed yn unol â deddfwriaeth a chodau ymarfer perthnasol.

	Materion eraill

	· Gweithredu o fewn y gyfraith a’r fframweithiau rheoleiddio y mae’r Aelodau a’r Grwpiau yn gweithredu o’u mewn, gan gynnwys fframweithiau'r Senedd (safonau ymddygiad, gwariant ac ati) a fframweithiau ehangach a chyffredinol (dyletswyddau cyfreithiol).
· Gwneud penderfyniadau pan nad oes fawr ddim cyngor, canllawiau na chynseiliau ar gael, neu pan nad oes cyngor, canllawiau na chynseiliau o gwbl ar gael, yn unol â dymuniadau Aelodau.
· Cyflawni dyletswyddau eraill sy’n gymesur â’r band hwn, yn ôl yr angen, i gefnogi’r Aelod.

